טימות'י פיקרינג

טימות'י פיקרינג (באנגלית: Timothy Pickering; 17 ביולי 1745 - 29 בינואר 1829) היה מזכיר המדינה השלישי של ארצות הברית. כיהן בתפקיד מ-1795 עד 1800 תחת הנשיאים ג'ורג' וושינגטון וג'ון אדמס.

חייו 
פיקרינג נולד בסיילם שבמדינת מסצ'וסטס וסיים בהצלחה את אוניברסיטת הרווארד ב-1763. הוא התנגד לפטריוטים בתחילת מלחמת העצמאות האמריקנית אך ב-1777 קיבל את הצעתו של ג'ורג' וושינגטון להתמנות לגנרל אדמיניסטרטיבי בצבא האמריקני והחזיק בתפקיד עד לסוף המלחמה.

לאחר שני ניסיונות כושלים להרוויח כסף בפנסילבניה, הנשיא ג'ורג' וושינגטון מינה את פיקרינג לנציב האינדיאנים האירוקים, וניהל את המשא ומתן להשגת הסכם קנדייגואה עם האירוקים ב-1794.

כמו כן, וושינגטון הכניסו לקבינט בתור מנהל הדואר ב-1791. הוא נשאר בקבינט למשך 9 שנים, בתפקידו הוא כיהן עד 1795. לאחר מכן היה לזמן קצר שר המלחמה ואז מזכיר המדינה למשך חמש שנים. בתקופת כהונתו פרצה פרשת XYZ ובעקבותיה המלחמה הבלתי רשמית בין ארצות הברית לצרפת.

לאחר מחלוקת עם הנשיא ג'ון אדמס בשל תוכניתו של אדמס לעשות שלום עם צרפת, פוטר פיקרינג מהתפקיד במאי 1800. הוא נכנס לסנאט של ארצות הברית כסנאטור ממסצ'וסטס ב-1803 מטעם המפלגה הפדרליסטית. הוא הפסיד את כיסאו ב-1811 ונבחר לבית הנבחרים של ארצות הברית ב-1812, שם נשאר עד 1816. הקריירה הפרלמנטרית שלו נזכרה בעיקר מפני שהנהיג את תנועת ניו אינגלנד להתנתקות מארצות הברית.

ב-1816 לא נבחר פיקרינג מחדש וחזר לעיר הולדתו סאלם, שם חי כאיכר עד מותו ב-1829.

קישורים חיצוניים

 
 
 

וושינגטון די. סי.: אישים
מזכירי המדינה של ארצות הברית
מזכירי המלחמה של ארצות הברית
המנהלים הכלליים של דואר ארצות הברית
חברי הקבינט של ארצות הברית בממשל ג'ורג' וושינגטון
חברי הקבינט של ארצות הברית בממשל ג'ון אדמס
חברי הסנאט של ארצות הברית ממסצ'וסטס
חברי בית הנבחרים של ארצות הברית ממסצ'וסטס
ג'ון אדמס
אמריקאים שנולדו ב-1745
אמריקאים שנפטרו ב-1829